இங்கு தனிப்பட்ட தாக்குதல் பகுதியைத் தவிர்த்து, மற்றைய பகுதியைக் கவனிக்கவும். விக்கிப்பீடியாவில் பெயரால் வெளியே நடைபெறும் பயிற்சிப் பட்டறைகள், பரப்புரைகள் உள்ளிட்ட நிதி தொடர்பான விடயங்களில் விக்கிப்பீடியாவின் தொடர்புபற்றி விளக்கம் தேவை. நான் அறிந்தவரையில் விக்கியின் பெயரால் சிலர் நிதியைக் கையாள்வதும் அது பற்றிய அறிக்கைகள் பின்னர் இங்குகிடைப்பது இல்லை. அறிக்கையும் இல்லை, ஆக்கபூர்வமான முன்னேற்றமும் இல்லை, ஆனால் நிதி மட்டும் கையாளப்படுகிறது. ஆனால் அவர்கள் விக்கியில் முனைப்பாக பங்களிப்பதும் இல்லை. திடீரென விக்கிப்பீடியா மீது பற்றும் ஏற்பட்டுவிடுகிறது. யாராவது விக்கிப்பீடியாவை வைத்து பிழைப்பு நடத்த விருப்பினால், பிழைத்துக் கொள்ளட்டும். ஆனால், அவர்களில் தேவைக்காக கலைக்களஞ்சியம் என்ற எண்ணக்கருவை கெடுத்து, குப்பையாக்காமல் இருப்பது நன்று. உங்கள் கருத்துக்களைப் பகிருங்கள், மேலதிக தகவல்களுடன் தொடர்கிறேன்.  
கவனிக்க: , --AntanO (பேச்சு) 00:31, 3 மார்ச் 2022 (UTC)  
:அன்டன், தமிழ்நாட்டில் உள்ள பல்வேறு அமைப்புகளும் இணையத்தில் தமிழ் வளர்ச்சி, விக்கிப்பீடியா வளர்ச்சியில் ஆர்வம் கொண்டுள்ளன. இதன் பொருட்டு அவர்கள் இலவசமாகவும், பயிற்சி வளங்களுக்கான நிதி அளித்தும் முயற்சிகளை மேற்கொள்கிறார்கள். இது வரவேற்கப்பட வேண்டிய ஒன்று. அரசு, கல்வி நிறுவனங்கள் எந்தப் பயிற்சியை முன்னெடுத்தாலும் அதற்கான போக்குவரத்து, சாப்பாடு, தங்கும் வசதி செலவு ஆகியவற்றை முன்னிட்டு ஒரு அடையாள ஊக்கத் தொகை வழங்குவது வழமையே. பயிற்சிகளில் ஈடுபடும் பலரும் பல இடங்களுக்குத் தங்கள் சொந்தக் காசைப் போட்டுச் செல்வதும், தங்கள் முழு நேர அலுவலைத் தியாகம் செய்தும் செல்வதும் கூட வழமை தான். எனவே, இதை வைத்து சிலர் பிழைப்பு நடத்துவதாகக் கருதி சிறுமைப்படுத்த வேண்டாம். விக்கிமீடியா அறக்கட்டளையிடம் இருந்து பயனர்கள் பணம் பெற்று திட்டங்களை முன்னெடுத்தால் வரவு செலவு கணக்கைக் கேட்கலாம். வெளி அமைப்புகள் தரும் நிதியின் கணக்கு வழக்கு விவரங்களைக் கேட்க நமக்கு தார்மீக உரிமை இல்லை. எந்த ஒரு பயனரும் நாகரிகமற்று நடந்தால் அது கண்டிக்கத் தக்கது. அதற்கு உரிய நடவடிக்கை எடுப்போம். பயிற்சிகளின் மூலம் எழுதப்படும் கட்டுரைகளில் தரப் பிரச்சினைகள் இருந்தால் சுட்டிக் காட்டுங்கள். இயன்ற அளவு பயிற்சியாளர்கள், பயிற்சிப் பங்கேற்பாளர்களுக்கு உரிய வழிகாட்டுதல் வழங்கிய பிறகு, அகட்டுரைகளின் மீதும் உரிய துப்புரவு நடவடிக்கை எடுப்போம். விக்கிமீடியா இயக்கத்தைப் பரவலாகக் கொண்டு செல்லும் தேவை உள்ளது. ஒரு சில தேர்ந்த பயனர்கள் மட்டுமே சிறப்பாக எழுத முடியும் என்ற நிலை இருப்பது விரும்பத் தக்கது அன்று. அண்மையில், தமிழ் விக்கிப்பீடியாவில் முனைப்பாகப் பங்காற்றாததால் கூடுதலாக கருத்து சொல்ல இயலவில்லை. நடவடிக்கை தேவைப்படும் பக்கங்களைச் சுட்டிக் காட்டினால், மற்ற நிருவாகிகளும் கவனித்து உரிய நடவடிக்கை எடுப்பார்கள். நன்றி. --இரவி (பேச்சு) 01:28, 3 மார்ச் 2022 (UTC)  
::இரவி, இங்கு துப்புரவாக்கம் உள்ளிட்டவைகள் குறித்துப் பேசுவதைத்தவிர்க்கிறேன். த.வி வளர்ச்சிக்கான தன்னார்வமாகவும் சொந்த செலவில் செயற்படுபவர்கள் பற்றிய புரிதல் எனக்குள்ளது. ஆகவே அவ்வாறானவர்கள் விக்கியால் பிழைப்பு நடத்துவதாக நான் கருதவில்லை. வெளி அமைப்புகள் தரும் நிதியின் கணக்கு வழக்கு விவரங்களைக் கேட்க நமக்கு தார்மீக உரிமை இல்லை என்பது உண்மை. நான் அதற்கு கணக்கு கேட்கவும் இல்லை. நான் கேட்டது "விக்கிப்பீடியாவில் பெயரால் வெளியே நடைபெறும் பயிற்சிப் பட்டறைகள், பரப்புரைகள் உள்ளிட்ட நிதி தொடர்பான விடயங்களில் விக்கிப்பீடியாவின் தொடர்புபற்றி விளக்கம் தேவை." வெளி அமைப்புகள் மூலம் கிடைக்கும் உதவிக்காக (பணம் மற்றும் பிற) கட்டற்ற கலைக்களஞ்சியம் என்ற எண்ணக்கருவை கெடுக்கக் கூடாது என்பதே என் கருத்து. எ.கா: 2017 தமிழக ஆசிரியர்கள் விக்கிப்பீடியா பங்களிப்புத் திட்டம் தொடர்பில் சில கொள்கை விட்டுக்கொடுப்புகள் செய்தும், தற்போதும் அக்கட்டுரைகளை நீக்கியும், துப்புரவு செய்து கொண்டும் உள்ளோம். எ.கா: கார்தமிழ் என்ற பயனர் "ஒரு ரூபாய் அறிவியல் தமிழ் மன்றம் என்ற அமைப்பு விக்கிப்பீடியா தமிழ்க் கட்டுரைகளை ஊக்குவிக்க ஒவ்வொரு கட்டுரைக்கும் நிதி வழங்கியும் வருகிறது" என்றுள்ளார். ஆகவே அவர் அதன் மட்டில் உருவாக்கும் நலமுரண், பதிப்புரிமைமீறல், கலைக்களஞ்சியம் அற்ற கட்டுரைகளை நீக்கினால், அவர் சர்வாதிகாரி, சாதி வெறியர், முட்டாள் என திட்டுவார். இதற்குக் காரணம் நிதி + நலமுரண். அவர்களின் நலனில் கைவைக்கககூடாது. நிதியால் செயற்படும் பயனர் எதிர் தன்னார்வலர் என்ற நிலை காணப்படுவது விக்கிமீடியா இயக்கத்தைப் பரவலாகக் கொண்டு செல்லும் தேவைக்கு மிகவும் சவாலாக உள்ளது என்பதைக் கவனிக்க வேண்டும். அல்லது அதற்கான பொறிமுறையை உருவாக்க வேண்டும். --AntanO (பேச்சு) 02:46, 3 மார்ச் 2022 (UTC)  
:::கார்தமிழ் கருத்துக்களை வன்மையாகக் கண்டிக்கிறேன். அவர் எழுதியுள்ள தனி மனித தாக்குதல்கள் ஏற்றுக்கொள்ள இயலாதவை. அவர் கணக்கை ஏன் முடிவிலியாக தடை செய்யக்கூடாது? ஒரு வாரத்திற்குள் அவர் ஆன்டன் நிர்வாகியிடம் மன்னிப்பு கோராவிட்டால், அவர் பயனர் கணக்கு முடிவிலியாகத் தடை செய்யப்பட வேண்டும். வெளி அமைப்புகள் மூலம் கிடைக்கும் உதவிக்காக (பணம் மற்றும் பிற) கட்டற்ற கலைக்களஞ்சியம் என்ற எண்ணக்கரு கெடுக்கப்பட கூடாது என்பதற்கு மாற்று கருத்தே இல்லை.--நந்தகுமார் (பேச்சு) 07:32, 3 மார்ச் 2022 (UTC)
:::--அருளரசன் (பேச்சு) 14:34, 3 மார்ச் 2022 (UTC)
: தனிநபர் தாக்குதல் கண்டிக்கத்தக்கது. பயனர்:கார்தமிழ் உடன் சில நிகழ்வுகளில் கலந்துள்ளேன் ஆனால் இத்தகைய போக்கு வருத்தமளிக்கிறது. பொதுவாகவே நிதி உதவியால் செயல்படும் தன்னார்வப் பணிகளில் இந்த முரண்களைப் பார்க்கிறேன். அனுபவம் வாய்ந்த சில பயனர்களிடமும் அவர்களறியாமல் இந்த முரண் ஏற்படுவதாக நினைக்கிறேன். அதேவேளை விக்கித்திட்டங்களின் பரவலாக்கமும் இன்றியமையாதது. அதற்கு ஒரு கொள்கைப் பக்கத்தை உருவாக்கவேண்டும். தமிழ் விக்கிப்பீடியா தொடர்பான பட்டறை/பரப்புரை பொருளாதார உதவியில் நடந்தால் அவற்றை இங்கே தெரிவிக்க வேண்டலாம். விக்கித் தொடர்பான போட்டிகள் நடந்தால் அவற்றிற்கு விக்கி நடைமுறைகள் மீறப்படாதென உறுதியளிக்கக் கோரலாம். -நீச்சல்காரன் (பேச்சு)08:10, 3 மார்ச் 2022
நான் இலவசமாக பலருக்கும் நாள் தோறும் கற்று வருகிறேன். என்னால் பயிற்சி அளிக்கப்படுகிற பயனர்களுக்கு மணவை முஸ்தபாவின் மகனார் மருத்துவர் செம்மல் ஒரு கட்டுரைக்கு 100 ரூபாய் வீதம் ஊக்கத் தொகை தருவதாக கூறி உள்ளார். அப்படி தருவது செம்மல் என்பவரின் தனிப்பட்ட விருப்பம். அதில் நான் தலையிட விரும்பவில்லை.இதுவரை நான் எவரிடமும் விக்கிப்பீடியா சார்ந்து எந்த நிதியும் பெற்றதில்லை. செம்மலிடம் பணம் எனக்கு வேண்டாம் என்றும் புதிய பயனர்களுக்கு அளிப்பது உங்கள் விருப்பம் என்றும் கூறியுள்ளேன். எனவே என் மீது கொள்ளையடிப்பவன் என்பது போன்ற தவறான பார்வையை யாரும் பார்க்காதீர்கள். என் செயல்பாடுகள் இலவசமானவை. நிதி வேண்டும் என்று இதுவரை எங்கும் போய் நான் கேட்டதில்லை. புதிய பயனர்களை ஏன் விக்கியில் பங்களிக்க வருவதைத் தடுப்பது போல நீக்கல் நடவடிக்கை செய்கிறீர்கள் என்று கேட்டேன். ஒரு கட்டுரையை ஒரு நாள் கூட வைக்க அனுமதிக்காமல் உடனே நீக்க வேண்டிய அவசியம் என்ன வந்தது என்று கேட்கிறேன். விக்கியில் எந்தத் தலைப்பில் எப்படி பங்களிப்பது என்று இதுவரை எனக்கு சொல்லித் தரவில்லை. நானாக செய்யும் சில முயற்சிகள் நீக்கப் படுகிறது. ஒரு கட்டுரை எப்படி இருந்தால் ஏற்புடையது என்று தெளிவு படுத்தி விட்டால் இது போல் பிரச்சினை இருக்காது என்பது என் கருத்து.
(UTC)  
, மருத்துவர் செம்மல் அவர்கள் அவரது தனிப்பட்ட விருப்பத்தின் பெயரில் ஒரு கட்டுரைக்கு 100 ரூபாய் வீதம் தருவது இப்போது தான் என் கவனத்தில் பட்டது. பயிற்சிகளில் கலந்து கொள்ள போக்குவரத்து, தங்கும் செலவு போன்றவற்றைப் பெற்றுக் கொள்வது வேறு. ஒவ்வொரு கட்டுரைக்கும் பணம் பெற்றுக் கொள்வது வேறு. **விக்கிப்பீடியாவில் பணம் பெற்றுக் கொண்டு எழுதுகிறவர்கள் சில விதிகளைப் பின்பற்ற வேண்டும். இது விக்கிமீடியா அறக்கட்டளையின் அடிப்படை விதி என்பதால் எல்லா மொழி விக்கிப்பீடியாக்களிலும் கட்டாயம் பின்பற்ற வேண்டும்.** மேலும் விவரங்களுக்கு, பார்க்க - :en:Wikipedia:Paid-contribution disclosure. இது குறித்து மருத்துவர் செம்மல் அவர்களுக்கும் அவர் உதவியுடன் பங்களிப்பவர்களுக்கும் உடனே தெரிவியுங்கள்.